เคลเล็น เจมส์ ฝรั่งหัวใจไทย โพสต์ข้อความถวายความห่วงใยแด่ ในหลวง
เมื่อวันที่ 13 ต.ค. 59 มีรายงานว่าสังคมออนไลน์พากันกดแชร์ภาพและข้อความจาก เคลเล็น เจมส์ ครูสอนภาษาอังกฤษในประเทศไทยที่เป็นขวัญใจชาวโซเชียล หลังเจ้าตัวโพสต์ข้อความถวายความห่วงใยแด่ในหลวง โดยมีใจความว่า,ในฐานะชาวอเมริกัน ผมคงไม่รู้จักในหลวงภูมิพลดีเท่ากับคนไทย ผมจะไม่เสแสร้งว่าผมรู้จักพระองค์ท่านเท่ากับคนไทย แต่ที่ผมรู้อย่างแน่นอนคือ คนไทยมากมายจากทั่วประเทศรักพระองค์มาก ผมเห็นพระพักตร์ท่านในร้านค้า ห้องเรียน และตามบ้าน ทุกหนทุกแห่งนับไม่ถ้วน ผมได้ฟังเรื่องราวต่างๆ เกี่ยวกับโครงการกุศล และงานด้านมนุษยธรรมของพระองค์ ท่านทรงเป็นแบบอย่างที่ดีให้กับผู้คนหลายล้าน ทั้งในประเทศไทยและในต่างแดน,ผมนับเมืองไทยเป็นบ้านของผม ณ ตอนนี้ด้วยความภูมิใจ ผมไม่ใช่พลเมืองไทย แต่ผมเป็นผู้พำนักที่ให้การสนับสนุน และให้ความเคารพแก่ประชาชนไทย ในประเทศไทยที่สวยงามแห่งนี้,ในขณะที่เราเฝ้าติดตามข่าวกันอยู่นี้ ผมขอถวายความห่วงใยและพลังใจ แด่พระองค์ท่าน ครอบครัวของพระองค์ และมอบความปรารถนาดีให้กับเมืองไทย,ทรงพระเจริญ,ทั้งนี้หลังจากที่ เคลเล็น เจมส์ ได้โพสต์ข้อความดังกล่าวทั้งรูปแบบภาษาไทยและภาษาอังกฤษ ต่างมีพสกนิกรทั้งชาวไทยและต่างชาติ ร่วมเขียนข้อความแสดงถึงความจงรักภักดีเป็นจำนวนมาก.
เคลเล็น เจมส์ ครูสอนภาษาอังกฤษขวัญใจชาวโซเชียล โพสต์ข้อความถวายความห่วงใยแด่ในหลวง
เคลเล็น เจมส์,ครูสอนภาษาอังกฤษ,ฝรั่งรักเมืองไทย,พระอาการประชวรในหลวง,ในหลวง,สายตรวจโซเชียล,ข่าว,ไทยรัฐออนไลน์,ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช